Diari Oficial de la Generalitat Valenciana


Sumari del DOGV 3674, del 26-01-2000 (2000/512)

RESOLUCIÓ de 18 de gener de 2000, del director general de Transports, per la qual es determina la data d'extensió de la integració tarifària a l'Àrea de Transports de València definida en la Llei 1/1991, així com de la posada en marxa del sistema Metrobús.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/512


Data del document
:   18-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * València
    * tarifa de transport
    * metre
    * autobús
    * legislació
    * metròpoli
    * tarifa de viatgers
    * transport públic

RESOLUCIÓ de 18 de gener de 2000, del director general de Transports, per la qual es determina la data d'extensió de la integració tarifària a l'Àrea de Transports de València definida en la Llei 1/1991, així com de la posada en marxa del sistema Metrobús. [2000/X512]
  
La Comissió Executiva del Pla de Transport Metropolità de València, en la sessió del 9 de desembre de 1999, va acordar la posada en marxa de la coordinació tarifària en l'àrea metropolitana de València a través de la implantació del títol Abonament Transport i del començament de les actuacions del sistema Metrobús.
  
D'altra banda, l'Ordre de 22 de desembre de 1999, de la Conselleria d'Obres Públiques, Urbanisme i Transports, per la qual s'actualitzen les tarifes dels serveis de transport públic de viatgers de Ferrocarrils de la Generalitat Valenciana, així com les dels títols de transport en l'àrea d'integració tarifària entre l'empresa municipal de Transports de València, SA, i Ferrocarrils de la Generalitat Valenciana, disposa, en l'article quart, que es produïsca un canvi en la zonificació de FGV i en els títols de transport en el moment en què es porte a cap l'extensió de la integració tarifària a tota l'àrea de transports de València.
  
La necessitat de concretar en el temps el moment exacte de la dita extensió fonamenta una resolució que, en ús de la facultat continguda en la disposició final de la citada ordre, determine el dia en què el dit canvi zonal ha de produir-se.
  
Per tot allò anteriorment exposat, resolc:
  
Article únic
  
L'extensió de la integració tarifària a tota l'Àrea de Transports de València, així com l'inici de la coordinació a través del sistema Metrobús i del títol Abonament Transport es produirà el dia 30 de gener de 2000.
  
El canvi en la configuració zonal i en els títols de Ferrocarrils de la Generalitat Valenciana, previst en l'article quart de l'Ordre de 22 desembre de 1999 anteriorment citada, s'haurà de fer efectiu, per tant, en la dita data.
  
DISPOSICIÓ FINAL
  
La present resolució entrarà en vigor el dia de la seua publicació en el Diari Oficial de la Generalitat Valenciana.